普通翠鳥

普通翠鳥，學名 Alcedo atthis，係最典型常見嘅一種翠鳥。

生態環境 
海濱一帶同水道沿岸濕地。鍾意企喺樹枝上。

分佈地域 
廣泛分佈喺歐亞大陸、東南亞、印尼至新畿內亞。響中國分布包括海南島、台灣、香港，東北、華東、華中、華南同西南地區。

特徵 
長 17 厘米，上體金屬淺藍綠色，頸項具白色點斑；下體橙棕色，頦白。幼鳥色較淡，深色胸帶。虹膜褐色；嘴黑色，下顎橙黄色；腳紅色。叫聲－高音調同連續嘅「吱吱」聲。

食物 
魚仔。擔上岸後便拍暈條魚，由頭吞到落尾。

繁殖 
會喺溪流岸邊掘窿做巢，繁殖期為 3-7 月。

相簿

香港鳥類

資料來源 
 《香港及華南鳥類》，尹璉、費嘉倫、林超英(1994)
 《中國鳥類野外手冊》，馬敬能、菲利普斯、何芬奇(2000)
 《雀鳥分類名錄》
 香港觀鳥會

雀